Aarhuus Stifts-Tidende, 1843-01-19
Aarhuus, den 16de Januar. Ligesom allerede den med over halvandethundrede Underskrifter forsynede Adresse (see d. A. Nr. 7) med erkjendtlig Tak havde gjenhilset vore fra Folkeraadet i Viborg hjemkomne Deputerede, dHrr. Justitsraad Borgemester Fleischer, Ridder af Dannebrogen, og Cancelliraad Raadmand Funder, saaledes have disse tvende Hædersmænd atter modtaget et smukt Beviis paa den levende Paaskjønnelse, hvormed deres Vælgere have seet dem i Stændersalen med Kraft og Dygtighed virke for Folkets Jnteresser, idet der igaar, til Ære for disse "Folkets Mænd, gaves en Souper i Klubben Harmonien, hvortil der havde indfundet sig en saa talrig Forsamling som Localet kunde rumme. Festen aabnedes med en af Overkrigscommissair Elmquist (som Selskabets valgte Præsident, udbragt Taast for Hs. Majestæt Kongen, og derpaa for "Byens tvende Deputerede, udbragt af Hs. H. Stiftsprovst Lindhard, som i et særdeles smukt og kraftigt Foredrag udtalte sig om vore Deputeredes Dygtighed og Frimodighed i Stændersalen, samt deres virksomme Liv udenfor samme, og i Forsamlingens Navn tilkjendegav dem dennes uskrømtede Tak. Justitsraad Fleischer tolkede derpaa sin og Med deputeredes Tak for al den Overbærelse, Opmuntring og Velvillie, Byens Jndvaanere nu som forhen havde viist dem, hvilket vilde anspore dem til, med end større Glæde at udføre Alt, hvad der staaer i deres Magt, saavel til Landets som Communens Bedste. Hertil knyttede Taleren en Taast for Udviklingen af ægte Communalaand, samt en ægte og sand Udvikling af det politiske Liv." Dette hjertelige Foredrag blev, ligesom de foregaaende, ledsaget med en overordentlig Applaus. Ogsaa modtoges med almindelig Enthustasmede to næste Skaaler, for den jydske Stænderforsamling, der saakraftigt hævdede den danske Nationalitet, udbragt ved Overkrigscommissair Elmquist (hvilken Toast ligeledes blev besvaret af Justitsraad Fleischer); og for det danske Sprogs Talsmand, Slesvigeren Peter Hjort Lorenzen, og hans vakkre Medkæmpere", ved Consul P. Herskind. Derefter udbragtes Traster for Frederik den Sjettes Minde, ved Kjøbmand L. F. Bloch (umiddelbart efter denne Trast herskede en Tidlang en dyb og høitidelig Taushed); for gamle Danmark, fra Skagen indtil Eideren, ved Boghandler Warberg; for den offentlige Mening, ved Exam. juris Fuldmægtig Nyssum, for at den Frihed, Liighed og Selvstændighed, Kjøbstæd Communerne have vidst at tilkæmpe sig, tildeels for Aarhundreder siden, ogsaa i alle Forhold maa gjøre sig gjældende og blive raadig i Communerne paa Landet, ved Landsoverretsprocurator Dahl, for "Aarhuus By, ved Cancelliraad Funder, for Haan del og Skibsfart, Haandværksflid og Agerbrug, ved Exam. juris Nyssum, for "det smukke Kjøn, som forskjønner vort Liv, ved Kjøbmand Brændstrup, for Selskabets Senior, den høiærværdige Olding, Stiftsprovst Lindhard, ved Justitsraad Fleischer, for Festens Bestyrere", ved Cancelliraad Funder, og endelig for Selskabet, ved Overkrigscommissair Elmquist. De fleste af disse Skaaler vare ledsagede med passende Jndledningstaler og Sange, og enhver især blev hilset med en levende Applaus. En overordentlig Munterhed besjælede Forsamlingen, indtil noget over Midnat, da Festens samtlige Deeltagere ledsagede de Deputerede til deres Hjem, hvor de endnu til Afsked, hver især, hilsedes med et "Længe leve!"